Anti-overflatekrigføring

Anti-overflatekrig (fra engelsk: Anti-surface warfare; ASUW eller ASuW) er en type sjøkrig som konsentrerer seg om nedkjempelse av overflateskip. Mer generelt inkluderer det alle våpen, sensorer eller operasjoner som har til hensikt å angripe eller begrense effekten til en fiendes overflateskip. 

Man kan generelt dele anti-overflatekrigføring inn i fire deler:

 Luftbasert: Anti-overflatekrigføring utført av fly og helikoptere. Historisk sett ble dette i all hovedsak utført ved hjelp av bombeangrep og maskingeværild (og i noen tilfeller av Kamikazeangrep). I dag foregår ASuW generelt ved luftavfyrte sjømålsmissiler eller flyavfyrte kryssermissiler. 

 Skipsbasert: Anti-overflatekrigføring utført av krigsskip. Krigsskip kan bruke torpedoer, kanoner eller bakke-til-bakke-missiler. Sjøminer kan også benyttes. 

 Ubåtbasert: Anti-overflatekrigføring utført av ubåter. Historisk sett ble dette utført ved hjelp av kanonen og torpedoer. Moderne ubåter benytter seg også av undervannsavfyrte kryssermissiler e,,er antiskipsmissiler. 

 Landbasert: Anti-overflatekrigføring utført fra land. Historisk sett ble dette utført av kystbatterier med store kanoner, og disse kan fortsatt ses i enkelte områder i verden. Men nå benytter man generelt mobile missilbatterier. 

Noen av våpnene som brukes i ASuW er:

 Kanoner

 Missiler (som f.eks. Harpoon, RBS-15, P-500 Bazalt og Exocet)

 Sjøminer

 Torpedoer

Sjøkrigføring